GĦOTJIET Ta' MANWEL CASSAR BIN-nies jiddejqu wliedi Meta neħodhom f'wirja Tal-ward f'xi sala. Għalihom Aħjar id-dar jew ġirja. Ħames wardiet tal-karti Ġo ħames arzelliet Xtrajt għal uliedi. Tagħhom Mhux sbieħ daqs tal-wirjiet, 'Mma. xħin f'qiegħ tazzi fl-ilma xħetthomlhom w iktar x'ħin L-arzell f'wiċċ l-ilma tajjar Lill-ward u żamm — bħal min Bit-tajr tal-karti mlewna — L-ispag irqiq f'idejh Ftit imbexxqin — dak l-hena Ta' wliedi x'joqgħod ħdejh) U kif biżżejjed tgħaxxqu Bl-għotjiet irħas li swew Għal qalbhom hekk, ġennbuhom denn U wara għalihom ġew. Ħa nqassam l-hena mdawwal Lin-nies li forsi, bħalma Minn żmien għal żmien insibni, Ikunu f'siegħa mdallma. Daqsxejn ta' stampa, artiklu, Ittra, tagħrifa, qawl, Tislima, maħfra, għajnuna, —— Kollha huma għotjiet ta' dawl Li bikri jafu juru Jew wara fil-mistrieħ. W għal kemm-il darba ġieli Iseħħ li jserrħu sħiħ,